संक्षेप करने के लिए दस्तावेज़: उनके परिवार के सदस्यों ने बताया कि उन्हें कुछ महीने पहले उन्हें पक्षाधात हुआ था लेकिन उनकी हालत अब पहले से बेहतर है.

मेहदी हसन का कहना है कि वे भारत में तीन महीने रहेंगे और इस दौरान अगर उनकी सेहत ने साथ दिया तो वे भारत के लोगों के लिए गाना चाहेंगे.

ग़ज़ल के शौक़ीनों के बीच मेहदी हसन को भारत में भी उसी तरह पसंद किया जाता है जिस तरह पाकिस्तान में, उनके भारत आने को दोनों देशों के रिश्तों में आई बेहतरी के एक और संकेत के रूप में देखा जा रहा है.

कुछ हफ़्ते पहले तक वे बोलने में सक्षम नहीं थे लेकिन भारत के लिए रवाना होने से पहले कराची हवाई अड्डे पर उन्होंने पत्रकारों से बुलंद आवाज़ में बात की.

उन्होंने भारत के बारे में कहा, "वहाँ मेरी बीमारी के बेहतर इलाज के इंतज़ाम हैं."

पिछले कई दशकों से ग़ज़लें गा रहे मेहदी हसन दिल्ली के एक नामी-गिरामी अस्पताल में इलाज कराएँगे जो आयुर्वेदिक तरीक़े से इलाज के लिए मशहूर है.

उन्होंने पत्रकारों को बताया कि दिल्ली और मुंबई में उनके कुछ कार्यक्रम तय हो चुके हैं लेकिन वे पक्के तौर पर नहीं कह सकते कि उनका स्वास्थ्य इसके काबिल होगा या नहीं.

अपने स्वास्थ्य के कारण उन्होंने पाकिस्तान में भी लंबे समय से कोई कार्यक्रम नहीं किया है.

\nसंक्षेप उसी भाषा में जिसमें दस्तावेज़ है:
पाकिस्तान के जाने-माने गायक मेहदी हसन अपने इलाज के लिए भारत पहुँच गए हैं.